Twee Denel-werkers vas oor ploftoestelle | Maroela Media
Twee Denel-werkers vas oor ploftoestelle
Die polisie in die Wes-Kaap het twee werknemers van die wapenvervaardiger Denel in hegtenis geneem nadat daar glo groot hoeveelhede plofstoftoestelle in hul besit gevind is.
Kol. Tembinkosi Kinana, woordvoerder van die polisie, het gesê die twee verdagtes, 43 en 34 jaar oud, is Donderdagmiddag in Elsiesrivier in hegtenis geneem. Volgens Kinana is die perseel waar die verdagtes in hegtenis geneem is deursoek en is daar ’n groot hoeveelheid ploftoestelle in ’n geparkeerde voertuig gevind.
Kinana het gesê daar is op 32 skokgranate, 20 pirotegniese toestelle (thunder flashes), 160 fakkels en ammunisie beslag gelê. Die verdagtes sal na verwagting binnekort in die hof verskyn op aanklag van die onwettige besit van ammunisie en ploftoestelle.
Kaapstad SAPD Wes-Kaap
Talle onderwysers in Noordwes hul poste kwyt
Vier dood, 20 beseer in kettingbotsing
As twee werknemers van Denel gearresteer is vir plofstoftoestelle,hoeveel plofstoftoestelle en wapens het voete gekry?Hoeveel werknemers is nog betrokke by die steel van plofstoftoestelle?Dit wys daar heers nie goeie sekuriteit nie!Beslis nie n goeie ding,met SA wat al hoe meer onstabiel raak nie.